শামসুজ্জামান (ডলার)ঃ- চাঁদপুরের মতলব উত্তর উপজেলাস্থ  মেঘনা-ধনাগোদা সেচ প্রকল্পে বোরোর বাম্পার ফলন হয়েছে। বাম্পার ফলনে কৃষকের মুখে ফুটে উঠেছে তৃপ্ত হাঁসি। আর বাম্পার ফলনে অন্যান্য কৃষকেরাও উৎসব করে ধান কাটছে আর মনের সুখে গাইছে গান।  উপজেলায় এবার ৯ হাজার ৫০০ হেক্টর জমিতে বোরো ধান আবাদের লক্ষ্যমাত্রা ধরা হলেও অর্জিত হয় ৯হাজার ৪৯৫ হেক্টর। আর উৎপাদনের লক্ষ্যমাত্রা ৩৫হাজার ৫০৬.৯০ মেট্রিক টন ধরা হলেও বাম্পার ফলনের ফলে উৎপাদন লক্ষ্যমাত্রার চেয়ে বেশী হবে বলে ধারনা করছে উপজেলা কৃষি অফিস। এর মধ্যে সেচ প্রকল্পের ভিতরে বোরোর আবাদ হয়েছে ৫ হাজার ৭৩৮ হেক্টর। এর মধ্যে সেচ প্রকল্পের  পানিতে আবাদ হয়েছে ৪ হাজার ৮৮০ হেক্টর আর বাকী ৮৩৫ হেক্টর আবাদ করেছে কৃষক ১২০ টি স্যালো ইঞ্জিনের মাধ্যমে পানি উঠিয়ে। এখানে এবার বৃধান- ১৬, ২৮, ২৯, বিনা ধান-৫, ৬ ও ১৪ জাতের বোরো ধানের আবাদই বেশী হয়েছে। ৬০.৬৪ কিলো মিটারের মেঘনা-ধনাগোদা সেচ প্রকল্পের বিভিন্ন এলাকা ঘুরে দেখাযায় প্রকলের ভিতরের অনেক স্থানে কৃষকরা ধান কাটা ও ধান মারাইর কাজে ব্যস্ত আছে। আর ধানের আটি বহননা করে কোথাও না নিয়ে জমিতেই চট বিছিয়ে মাড়াই করছে।  কালিপুর অঞ্চলের কৃষক মোবারক মিয়া বলেন, এমন ফলন পাইলেই আমগো পরিশ্রম সার্থক। বদরপুর এলাকার কৃষক  আলী হোসেন বলেন, কয়েকটা জমিনের ধান কাটছি ফলন মাসাল্লা অনেক বালা, তয় বাকী জমিনের ধান কাইটা ঘড়ে তোলা তক আবহাওয়াডা বালা থাকলেই অয়। অন্যদিকে কয়েকটি বাজারে খবর নিয়ে জানাযায়, বাজারে নতুন ধান ৬৫০ থেকে ৭০০ টাকায় বিক্রি হচ্ছে।  এ ব্যাপারে উপজেলা কৃষি কর্মকর্তা ছাইফুল আলম বলেন, রোগ বালাই না হওয়া, হাতের নাগালে সার পাওয়া এবং সর্বোপরি অনুকুল আবহাওয়ার কারনেই এখানে বোরোর বাম্পার ফলন।